07/06/2022 | Administración LocalMunicipal
Noia
Administración Financeira. Intervención
Publicación difinitiva modificación Ordenanza taxa polo servizo do conservatorio municipal

1.-Transcorrido o prazo de exposición ao público do acordo provisional de modificación da Ordenanza fiscal número 26 reguladora da Taxa pola prestación do servizo do Conservatorio Municipal, adoptado polo Pleno da Corporación na data 31 de marzo de 2022, e non sendo presentado, dentro do mesmo, reclamación algunha, dito acordo, así como a ordenanza fiscal anexa ao mesmo, elévase a definitivo, de conformidade co disposto no artigo 17.3 do Texto refundido da Lei reguladora das facendas locais aprobado polo Real decreto lexislativo 2/2004, de 5 de marzo.2.-O acordo de modificación entrará en vigor o día da súa publicación no Boletín Oficial da Provincia permanecendo en vigor en tanto non se acorde a súa modificación ou derrogación expresas.3.-De conformidade co disposto no artigo 19.1 do Texto refundido da Lei reguladora das facendas locais, aprobado polo R. D. Lexislativo 2/2004, contra o presente acordo as persoas lexitimadas poderán interpoñer o correspondente recurso contencioso administrativo. En Noia, 31 de maio de 2022 O alcalde José Santiago Freire Abeijón. No uso das facultades concedidas polos art.133.2 e 142 da Constitución e polo art.106 da Lei 7/85, do 2 de abril, reguladora das base de réxime local, e de conformidade co disposto no art.20.4 da Lei 39/88, do 28 de decembro, reguladora das facendas locais, este Concello establece a taxa pola prestación do servizo do Conservatorio Municipal, que se rexerá pola presente ordenanza fiscal, atendendo as normas ao prevido no art.58 da citada Lei 39/88. Están obrigados ó pagamento da taxa regulada nesta ordenanza, quen se beneficie dos servizos ou actividades prestados por este Concello, a que se refire o artigo anterior.1. A contía da taxa regulada nesta ordenanza será a fixada nas tarifas contidas no apartado seguinte para cada un dos distintos servizos ou actividades:. Por cada disciplina impartida durante o curso académico: 153,25 €. Pola realización de exame de acceso a grado profesional: 18,36 €. Pola realización de exame de acceso a grado elemental: 9 €. Formalización de matrícula viva para traslado a outro centro: 60 €. Matriculación asignaturas das que se vaia a solicitar a convalidación de forma simultánea: 3 €/asignatura 1. Devéngase a taxa e nace a obriga de pagamento da taxa regulada nesta ordenanza dende o momento en que se realice a correspondente matriculación en cada unha das disciplinas.2. O pagamento de dita taxa efectuarase no momento de formalizar a matriculación.3. Opcionalmente, os matriculados poderán acollerse ao pagamento fraccionado, sendo condicións indispensables: a) Depositar a cantidade de 90 euros no momento de formalizar a inscrición e o importe correspondente ao primeiro prazo. b) Domiciliación da cantidade restante. No suposto de non ser atendido algún dos prazos correspondentes ao fraccionamento, consideraranse vencidas as fraccións pendentes.1.-O prazo de formalización da matrícula e pagamento da taxa será o seguinte:. Ata o 30 de xuño para os alumnos aprobados na convocatoria de xuño. Excepcionalmente, para a matriculación naquelas asignaturas que queden prazas vacantes: Ata o 25 de setembro.2.- Os alumnos que desexen cursar un instrumento distinto do que estivese matriculado, terán a posibilidade de asistir ás clases prácticas doutro instrumento sen facela matrícula, sempre que o centro o autorice. No suposto de non estar matriculado en ningún outro instrumento, o alumno deberá aboar a mesma cantidade que a fixada para a matrícula oficial.3.- A Taxa liquidarase en réxime de autoliquidación realizada polos usuarios, facéndose constar no documento a solicitude de pagamento fraccionada.4.- Para os efectos de poder comprobar pola recadación municipal a corrección dos datos que constitúen a liquidación (suxeito pasivo, disciplinas, domicilio, DNI, outros), polo persoal do conservatorio que se designe ó efecto, deberá entregarse, a través do usuario, copia da inscrición ou preinscrición que quedará depositada no servizo de recadación conxuntamente coa autoliquidación.5.- En caso de solicitude de pagamento fraccionado, o usuario dará autorización expresa para o pagamento a través da entidade bancaria, facendo consta-los datos da conta corrente. Disposición final: A presente Ordenanza entrará en vigor o día da súa publicación no B. O. P., permanecendo en vigor ata a súa modificación ou derrogación expresa.